ΓΡΑΠΤΗ ΕΡΩΤΗΣΗ E-0630/03

υποβολή: Antonios Trakatellis (PPE-DE) προς την Επιτροπή

(4 Μαρτίου 2003)

Θέμα: Ελληνική εκπαίδευση

Σύμφωνα με έγγραφο της Ευρωπαϊκής Επιτροπής, το οποίο θαποβληθεί στο Συμβούλιο Υπουργών Παιδείας, οι χώρες μέλη οφείλουν να συμμορφωθούν μέχρι το 2010 σε πέντε κριτήρια σχετικά με τη συγκριτική αξιολόγηση των εκπαιδευτικών συστημάτων.

Δεδομένου ότι οι έλληνες μαθητέςστερούν τόσο στην ανάγνωση και κατανόηση κειμένου όσο και στα μαθηματικά και τις φυσικές επιστήμες, καθώς επίσης στο θέμα της δια βίου μάθησης:

1. Ποια μέτρα έλαβε ή προτίθεται να λάβει η Επιτροπή για τη βελτίωση και συμμόρφωση της Ελλάδας στα κριτήρια αυτά·

2. Σε ποια μέτρα έχει προβεί το ελληνικό κράτος για την επίλυση των παραπάνω προβλημάτων που αντιμετωπίζουν οι έλληνες μαθητές και, αν ναι, έχει ζητηθεί η συνδρομή της Ε.Ε.·

3. Γνωρίζει η Επιτροπή σε ποια μέτρα προτίθεται να προβεί η ελληνική κυβέρνηση για τη βελτίωση της δια βίου εκπαίδευσης·

4. Σε ποια μέτρα έχει προβεί η Ελλάδα για τη βελτίωση της εκπαίδευσης και της κατάρτισης εκπαιδευτικών και εκπαιδευτών·

5. Έχει λάβει μέτρα σχετικά με την ανάπτυξη δεξιοτήτων για την κοινωνία της γνώσης·

Απάντηση της κ Reding εξ ονόματος της Επιτροπής

(31 Μαρτίου 2003)

Στην ανακοίνωσή της της 20ής Νοεμβρίου 2002 για τα ευρωπαϊκά κριτήρια αναφοράς για την εκπαίδευση και την κατάρτιση, η Επιτροπή πρότεινε πέντε ευρωπαϊκά κριτήρια αναφοράς(1) και κάλεσε το Συμβούλιο να εγκρίνει τα ευρωπαϊκά κριτήρια αναφοράς που πρότεινε στην ανακοίνωσή της έως το Μάιο του 2003.

Στη συνεδρίαση του Συμβουλίου της 6ης Φεβρουαρίου 2003,πήρξε ευρεία συμφωνία από την πλειονότητα των αντιπροσωπειών σχετικά με την προτεινόμενη αρχική επιλογή των ευρωπαϊκών κριτηρίων αναφοράς στους εξής πέντε τομείς:

- πρόωρη εγκατάλειψη του σχολείου·

- απόφοιτοι θετικών επιστημών και τεχνολογικών σπουδών·

- πληθυσμός που έχει ολοκληρώσει την ανώτερη βαθμίδα της δευτεροβάθμιας εκπαίδευσης·

- βασικά εφόδια (ανάγνωση / κατανόηση και ικανότητες στα μαθηματικά και τις φυσικές επιστήμες)·

- δια βίου μάθηση.

Σήμερα η επιτροπή εκπαίδευσης (ομάδα εργασίας του Συμβουλίου) διεξάγει συζητήσεις και τροποποιεί αυτά τα κριτήρια αναφοράς εν όψει της τελικής έγκρισής τους από το Συμβούλιο το Μάιο του 2003. Η Επιτροπή θα ήθελε ναπογραμμίσει ότι δεν πρόκειται για κριτήρια στα οποία είναιποχρεωμένα να ανταποκριθούν τα κράτη μέλη, αλλά για κοινά αποδεκτούς στόχους.

Όσον αφορά τα συγκεκριμένα ερωτήματα που έθεσε το μέλος του Ευρωπαϊκού Κοινοβουλίου:

1. Το λεπτομερές πρόγραμμα εργασίας για την παρακολούθηση των στόχων για τα συστήματα εκπαίδευσης και κατάρτισης στην Ευρώπη(2) αποτελεί κοινή και συνολική απάντηση από το Συμβούλιο και την Επιτροπή στις προκλήσεις της κοινωνίας της γνώσης, της παγκοσμιοποίησης και της διεύρυνσης της Ένωσης. Καθορίζει τα κύρια ζητήματα που πρέπει να αντιμετωπιστούν προκειμένου να επιτευχθούν οι τρεις στρατηγικοί στόχοι και οι 13 στόχοι που συνδέονται με αυτούς, όπως έχει συμφωνηθεί.

Στο λεπτομερές πρόγραμμα εργασίας, το Συμβούλιο και η Επιτροπή καθόρισαν φιλόδοξους αλλά εφικτούς στόχους. Επιπλέον συμφώνησαν ότι η επίτευξη αυτών των στόχων θα στηρίζεται στην πολιτική συνεργασία με τη χρήση της νέας ανοικτής μεθόδου συντονισμού που ορίζεται στα συμπεράσματα του Ευρωπαϊκού Συμβουλίου στη Λισσαβώνα (23 και 24 Μαρτίου 2000) ως μέσο για να διαδίδονται οι ορθές πρακτικές και να επιτευχθεί περισσότερη σύγκλιση προς τους κύριους στόχους της Ένωσης. Υπογράμμισαν επίσης ότι η ανοικτή μέθοδος συντονισμού θα στηρίζεται σε μέσα όπως οι δείκτες και τα κριτήρια αναφοράς καθώς και στη σύγκριση των ορθών πρακτικών, στην περιοδική παρακολούθηση, στην αποτίμηση και στην αξιολόγηση από ομοτίμους κλπ., μέσα που οργανώνονται ως διαδικασίες αμοιβαίας μάθησης.

Έκθεση για την πρόοδο που θα έχει επιτευχθεί στο πλαίσιο του λεπτομερούς προγράμματος εργασίας θαποβληθεί στο εαρινό Ευρωπαϊκό Συμβούλιο το 2004.

2. - 5. Οι ερωτήσεις αυτές πρέπει να απευθυνθούν στο ελληνικό Υπουργείο Παιδείας.

(1) COM(2002)629 τελικό.

(2) ΕΕ C 142 της 14.6.2002.